DEĊIŻJONI TAL-KUMMISSJONI
tad-19 ta' Lulju 2006
li temenda d-Deċiżjoni 2006/415/KE dwar ċerti miżuri ta' miżuri ta' ħarsien marbuta ma' l-influwenza tat-tjur li għandha patoġeniċità għolja, tas-subtip H5N1, fit-tjur ta' l-irziezet fil-Komunità
(innotifikata taħt dokument numru C(2006) 3257)
(Test b'rilevanza għaż-ŻEE)
(2006/506/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intrakomunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha.
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar il-kontrolli, veterinarji u żootekniċi, applikabbli għall-kummerċ intrakomunitarju ta' ċerti annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
Wara li kkunsidrat id-Direttiva tal-Kunsill 2005/94/KE ta' l-20 ta' Diċembru 2005 dwar miżuri Komunitarji għall-kontroll ta' l-influwenza tat-tjur u li tirrevoka d-Direttiva 92/40/KEE (3), u b'mod partikolari l-Artikolu 66(2) tagħha,
Billi:
(1)
Wara tifqigħa ta' l-influwenza tat-tjur li għandha patoġeniċità għolja, tas-subtip H5N1 f'qatgħa ta' tjur ta' l-irziezet fit-territorju tagħha, l-Ungerija ħadet il-miżuri meħtieġa kif previst fid-Deċiżjoni tal-Kummissjoni 2006/415/KE dwar ċerti miżuri ta' ħarsien marbuta ma' l-influwenza tat-tjur li għandha patoġeniċità għolja, tas-subtip H5N1, fit-tjur ta' l-irziezet fil-Komunità u li tirrevoka d-Deċiżjoni 2006/135/KE (4).
(2)
Fid-dawl ta' żvilupp ulterjuri tal-qagħda epidemjoloġika fl-Ungerija jeħtieġ li jitwalu l-miżuri stabbiliti għaż-żoni A u B skond il-punt (b) (iii) ta' l-Artikolu 4 (4) tad-Deċiżjoni 2006/415/KE.
(3)
Id-Danimarka nnotifikat lill-Kummissjoni li l-miżuri kollha ta' kontroll marbuta ma' tifqigħa ta' influwenza tat-tjur li għandha patoġeniċità għolja, tas-subtip H5N1 f'intrapriża tat-tjur domestiku waqfu mit-30 ta' Ġunju 2006 u għalhekk il-miżuri stabbiliti skond l-Artikolu 4 (2) ta' dik id-Deċiżjoni għaż-żoni A u B m'għadhomx meħtieġa aktar.
(4)
Għalhekk jeħtieġ li jiġu emendati l-Partijiet A u B ta' l-Anness tad-Deċiżjoni 2006/415/KE skond dan.
(5)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI
Artikolu 1
L-Anness li jinsab mad-Deċiżjoni 2006/415/KE huwa sostitwit bl-Anness li jinsab ma' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri kollha.
Magħmul fi Brussell, nhar id 19 ta' Lulju 2006.